
Selgitustaotlus teie kirjas (kuupäev digiallkirjas) nr 1.4-2/1973-1 esitatud Võhandu jõe ürgoru maastikukaitseala kaitse-eeskirja eelnõu ettepanekute kohta

Olete esitanud Võhandu jõe ürgoru maastikukaitseala kaitse-eeskirja eelnõu kohta rida märkusi, mis on sätestatud kooskõlastamise tingimustena. Lisaks on kirjas märkuseid, millega tuleb täiendada eelnõu seletuskirja. Esitan selgitustaotluse teie kirjas toodud p 1. ja p 2. teemal tuues kaldkirjas vastavate punktide sõnastuse.
1. Teeme ettepaneku täiendada eelnõu § 7 lõikega 3 järgmises sõnastuses: „(3) Kaitsealal on vooluveekogu hüdromorfoloogiliste tingimuste parandamiseks ja elupaikade taastamiseks vajalik olemasolevate paisude likvideerimine.“
Küsimused: a) Mille alusel võtate endale õiguse teha ettepanek kaitsealal oleva kinnisvara likvideerimiseks ehk hävitamiseks?
b) Kui regionaal- ja põllumajandusministeeriumil niisugust õigust ei ole, siis sunnite kooskõlastamise tingimusega kliimaministeeriumi ja keskkonnaametit toime panema kuritegusid valdavalt eraomandis oleva kinnisvara likvideerimisega. 
c) Millega seletate paisude likvideerimise õigusvastast nõuet kui vaadeldaval kaitsealal on muinsuskaitse kinnismälestistena Viira vesiveski ja Süvahhavva vesiveski paisud?
d) Kuidas paisude likvideerimisega on seotud jõgede külgsuunalise ühendatuse taastamine, paisude olemasolul see aga puudub?

	2) Teeme ettepaneku täiendada eelnõu § 8 lõiget 1 punktiga 5 järgmises sõnastuses: „5) uute paisude rajamine.“
Küsimused: a) Millise õigusakti alusel esitate nõude, et Võhandu jõe ürgoru maastikukaitsealal on uute paisude rajamine keelatud?
b) Vooluveekogude paisutamise tingimused on sätestatud Veeseaduses § 174. Veekogu paisutamine. Selle järgi kaitstavatel aladel ei ole keelatud vooluveekogudel uute paisude rajamine. Millega selgitate asjaolu, et regionaal- ja põllumajandusministeerium seab end kaitseala eelnõu kooskõlastamisel õiguslikult kõrgemale tasemele kui seda on seadusandja ehk Riigikogu? 

